চলতি বছরের ২৮ আগস্ট বেসরকারি টেলিভিশন চ্যানেল ‘আনন্দ টিভি’র পাবনা প্রতিনিধি সুবর্না নদীকে কুপিয়ে হত্যা করে দুর্বৃত্তরা। পাবনা পৌর সদরের রাধানগর মহল্লায় সাংবাদিক নদীর বাসায় ঢুকে অতর্কিত এলোপাতাড়ি কুপিয়ে পালিয়ে যায় দুর্বৃত্তরা। ঘটনার পর তাকে পাবনা জেনারেল হাসপাতালে নিয়ে গেলে কর্তব্যরত চিকিৎসক তাকে মৃত ঘোষণা করেন। সুবর্না নদী আনন্দ টিভির পাশাপাশি দৈনিক জাগ্রতবাংলা পত্রিকায় পাবনা প্রতিনিধি হিসেবে কাজ করতেন। পুলিশ সূত্রে জানা যায়, পারিবারিক জের ধরেই এই হত্যাকাণ্ডের ঘটনা ঘটে। হত্যাকাণ্ডের মামলা বিচারাধীন রয়েছে।